kardosdrur/scandi-wiki huggingface dataset:
Patrik Wozniacki

Patrik Wozniacki (født 24. juni 1986 i Odense) er en tidligere dansk fodboldspiller.

Klubkarriere 
Patrik Wozniacki fodboldkarriere startede i Herfølge Boldklub og Køge Boldklub, inden han som 15-årig blev en del af junior-DM-holdet i Farum Boldklub/FC Nordsjælland.  Her nåede han også at komme op i førsteholdstruppen, hvor han dog aldrig debuterede. Derefter skiftede han til AB hvor det blev til i alt 39 kampe og 7 mål inden han valgte at skifte til Frem i sommeren 2008, efter kontraktophør sommeren 2009 valgte han at fortsætte på amatørvilkår til han sommeren 2010 var på vej til den polske klub Slask Wroclaw eller engelske Portsmouth, men gik til Brønshøj Boldklub.

Hvidovre IF 
I januar 2011 skiftede han til Hvidovre IF på en fri transfer. Her spillede han frem til sommeren 2011, hvorefter han meddelte at han stoppede sin fodboldkarriere for at komme i lære som sportsagent i USA.

AB (2012) 
Wozniacki genoptog karrieren i AB i sommeren 2012, hvor han i første omgang skrev en halvårig kontrakt med akademikerklubben. Da kontrakten med AB udløb ved årsskiftet 2012/2013 fik Wozniacki ikke forlænget aftalen.

Skjold Birkerød 
Efter sit kontraktudløb i AB skiftede Wozniacki i februar 2013 til IF Skjold Birkerød.

Sunred Beach FC 
I 2015 skiftede Wozniacki til københavnerklubben Sunred Beach FC, som til dagligt spiller i Serie 1. Wozniacki er allerede noteret for ét mål og én assist efter bare 3 spillede kampe.

Privatliv 
Patrik Wozniackis far Piotr Wozniacki, som er født i Polen, var 1. holdsspiller i B1909 og hans mor Anna Stefaniak spillede volleyball for Polens landshold. Patrik Wozniacki er storebror til den danske tennisspiller Caroline Wozniacki.

Patrik Wozniacki deltog i "Vild med dans" 2010, hvor han dansede med Claudia Rex.

Patrik danner par med Sofie Pamer. Sammen har de en søn.

Referencer

Eksterne henvisninger 
 
 FREMs Patrik Wozniacki profil 
 Spillerforeningen – Patrik Wozniacki

Fodboldspillere fra Danmark
Fodboldspillere fra FC Nordsjælland
Fodboldspillere fra Akademisk Boldklub
Fodboldspillere fra Boldklubben Frem
Fodboldspillere fra Brønshøj Boldklub
Fodboldspillere fra Hvidovre IF
Personer fra Odense
Danskere af polsk afstamning
Moorilla Hobart International 2010

Moorilla Hobart International 2010 var en tennisturnering som blev spillet på Hardcourt. Det var den 17ende udgave af turneringen som var en del af WTA Tour 2010. Den foregik på Hobart International Tennis Centre i Hobart, Australien fra 10 Januar til 16 Januar, 2010.

WTA Adgang

Seeding 

 4 Januar, 2010

Anden adgang 
Følgende spiller modtog et Wildcard:
  Sophie Ferguson
  Alicia Molik
  Olivia Rogowska

Følgende spiller modtog kvalifikation via kvalifikationsturnering:
  Elena Baltacha
  Kirsten Flipkens
  Alla Kudryavtseva
  Roberta Vinci

Mester

Single 
Uddybende artikel: Moorilla Hobart International 2010 Damesingle
 Alona Bondarenko def.  Shahar Pe'er, 6–2, 6–4.
 Det var Bondarenko's første titel i 2010 og hendes anden i karrieren.

Double 
 Chuang Chia-jung /  Květa Peschke def.  Chan Yung-jan /  Monica Niculescu, 3–6, 6–3, 10–7.

Eksterne links 
 Official website

WTA Tour 2010

WTA Tour 2010
2010
GUU

GUU (Gennemgribende udviklingsforstyrrelser, uspecificeret) er en forkortelse for F.84.9 Uspecificeret gennemgribende udviklingsforstyrrelser, som er en diagnose i WHOs ICD-10 diagnosesystem. 

Denne diagnose GUU (Gennemgribende Udviklingsforstyrrelse, Uspecificeret) er en midlertidig diagnose, som betyder, at man stadig undersøger, hvilken gennemgribende udviklingsforstyrrelse, der er tale om. De gennemgribende udviklingsforstyrrelser (GU) kendetegnes primært ved sociale forstyrrelser, og den centrale lidelse indenfor de GU er infantil autisme.

Se også 
 Autisme, 
 GUA

Kompleks autisme foreningen 
Kompleks autisme foreningen er interesseforening for mennesker berørt af GUU (Gennemgribende udviklingsforstyrelser, uspecificeret) eller GUA. Foreningen henvender sig til unge med GUA eller GUU, forældre og fagfolk.

Referencer 
 Bilenberg, N. (2008): "Gennemgribende udviklingsforstyrelser, anden (GUA) – hvordan skal vi forstå og afgrænse tilstanden?",  i Nordborg-Løvstad, K. : GUA-sammenhæng og virkelighed fortalt af fagfolk og familier. Frydenlund

Ekstern henvisning 

 Kompleks autisme foreningen 

Autisme
Pjotr Sakharov-Tjetjeneren

Pjotr Sakharovitj Sakharov-Tjetjeneren (, , født 1816, død august 1846 i Moskva) var en russisk maler af tjetjensk oprindelse. Han menes at være den eneste maler af tjetjensk oprindelse i 1800-tallet og er muligvis den første professionelle tjetjenske maler nogensinde.

Malerier 

Personer fra Tjetjenien
Malere fra Rusland
Sheik Mansur

Sheik al-Mansur (1732 – 1794) var en tjetjensk leder, der førte an i modstanden mod den russiske kejserinde Katarina den Stores ekspansion i Kaukasus i slutningen af 1700-tallet. Sheik Mansur ses som en legendarisk nationalhelt i tjetjensk historie. Han endte sine dage i russisk fangenskab i Sankt Petersborg.

Bibliografi 
 John Frederick Baddeley: The Russian Conquest of the Caucasus, London, Curzon Press, 1999

Personer fra Tjetjenien
Chechenpress

State Information Agency Chechenpress (SIA Chechenpress) er et tjetjensk nyhedsbureau ledet af eksiltjetjenere der støtter den ikke anerkendte tjetjenske repubublik Ichkteria, tidligere var Chechenpress Tjetjeniens officielle pressebureau, men er i dag forbundet med den tjetjenske eksilpolitiker Akhmed Sakajev i London. Chechenpress er en rival til Kavkaz Center, der har et islamisk grundlag og repræsenterer en anden gren af den tjetjenske separatistiske bevægelse. Siden 2007 har Chechenpress' redaktører erklæret deres arbejde direkte under Ickteria-eksilregeringens myndighed.

Eksterne henvisninger 
 Chechenpress' officielle webpage på engelsk

Nyhedsbureauer
Republikken Tjetjenien
De Grolsch Veste

De Grolsch Veste (tidligere kendt som Arke Stadion) er et hollandsk stadion tilhørende den hollandske Eredivisie-klub FC Twente. De ligger i den hollandske by Enschede, tæt på Twente Universitet. Det er et all-seater-stadion med plads til 30.205 tilskuere.

Stadion er under ombygning, for at kunne lægge græstæppe til VM i fodbold i enten 2018 eller 2022, såfremt at Holland og Belgien har held med deres forsøg på at vinde værtsskabet. Stadion kollapsede 7. juli 2011 og en bygningsarbejder blev dræbt under det nedstyrtede tag.

Se også 
 EM i fodbold for kvinder 2017 - Finalen

Referencer 

Fodboldstadioner i Holland
Enschede
Etableret i 1998
Bernhard Plockhorst

Bernhard Plockhorst (født 2. marts 1825 i Braunschweig, død 18. maj 1907 i Berlin) var en tysk maler.

Plockhorst gennemgik en righoldig skole, bl.a. under Piloty og Couture; han virkede en tid som professor i Weimar, senere i Berlin.

Hans religiøse arbejder har sikret ham et stort publikum; lidet særprægede og ikke dybtgående i følelsen stiller de skikkelserne klart
og tiltalende frem for beskueren i et akademisk-tilvant formsprog.

Værker 

 Maria og Johannes ved Kristi Grav
 Kamp mellem Michael og Satan om Moses' Lig (Kölns Museum)
 Kristi Opstandelse (Marienwerder)
 Disciplene i Emmaus
 Kristus viser sig for Maria Magdalene
 Luther Juleaften (1887)
 Vilhelm I og kejserinden (portræt i Berlins Nationalgalleri)
 Liszt

Eksterne henvisninger 

Malere fra Tyskland
Personer fra Braunschweig
Popping

Popping er en robotlignende hiphopdans fra 70'erne. Den kommer fra Californien, og er delvis inspireret af locking. Kendte poppere er bl.a. Phillip "Pacman" Chbeeb, Salah og Robert "Mr. Fantastic" Muraine. Noen kendte popping-undergrupper er; boogaloo, bopping, liquid, miming, robot, ticking, tutting og waving.

Referencer 

Danse
JostyKit

JostyKit eller Josty Kit var en elektronikvirksomhed, som blev grundlagt i 1970 af danskeren Steen Bolbroe. JostyKit lå på Sortedam Dossering i København, hvor der både var produktion, administration, lager og distribution. Ordet Josty er en sammentrækning af Jørgen, Steen og en tredje person.

Virksomheden solgte elektronik-kit's, lydsystemer, lysstyring, motor-tilbehør, komponenter og Danmarks nok første spillekonsol (Jostykit Multi-TV-Game HF344). Produkterene blev solgt via postordrekatalog og forhandlere, det var meget udbredt blandt unge mennesker, der var interesserede i elektronik i hele landet. Jostykits har været solgt i store dele af Europa.

Faktisk startede Steen Bolbroe sammen med Jørgen Ølgård allerede i 1963 med at bygge og sælge kits, fordi Assabonga grundlagt af Frits Lander og Jørgen Larsen var leverandør af de trykte kredsløb, der skulle bruges for at samle de små kits.

JostyKit udgav bøgerne Anvendt Elektronik 1-2 (1970-1980), som er skrevet af danskeren Jan Soelberg. Fra 1994 og frem er Anvendt Elektronik udgivet af Teknisk Forlag.

I Sverige startede flere butikker under navnet JostyKit; en af dem skiftede senere navn til Josty Data, da fokus op gennem 80'erne blev flyttet over på at sælge færdige computere. Denne findes stadig og er beliggende i Malmø.

Se også 
 Josty Electronic –  Ordet Josty er en sammentrækning af Jørgen, Steen og en tredje person. Josty Electronic blev senere delt i Josti Electronic og Jostykit (Josti Electronic)
 Brinck Elektronik
 Circuit Design – grundlagt i 1983 af Jan Soelberg (Circuit Data I/S. Firmaprofil )

Eksterne kilder/henvisninger 
 ergotone.net: Josty Kit
 JOSTYkit katalog på tysk i pdf-format 
Facebookgruppe omhandlende Jostykit

Virksomheder i København
Etableret i 1970
Elektronikvirksomheder i Danmark
Computervirksomheder i Danmark
JostyKit Multi-TV-Game HF344

JostyKit Multi-TV-Game HF-344 er en førstegenerations dansk spillekonsol fra 1979, produceret af JostyKit som et elektronik byggesæt. Spillekonsollen tilsluttedes et analog fjernsyn og spillekonsollen blev solgt som en gør-det-selv kit til lodning. Det kom med en vejledning om, hvordan den bygges op. Det er et system, som omfatter en AY-3-8500 GI computer-chip. Systemet har 4 spil indbygget – Tennis, Fodbold, Squash og Pelota.

Spillekonsollens kasse er udført i metalplade som giver en elegant finish. En spiller bruger drejeknappen på selve systemet, mens den anden spiller bruge en kontroller. Systemet er småt og kan nemt tages med. Der er ingen interne højttaler, lyden sendes til TV'et.

Kilder/referencer

Eksterne henvisninger 
 Om konsollen på www.old-computers.com 
 elektronik-lavpris.dk: JOSTYKIT HF344, BYGGESÆT TV-GAME

Videospilkonsoller
Steen Bolbroe

Steen Bolbroe (født 17. marts 1945) er en dansk erhvervsmand som grundlagde JostyKit i 1970. og Light-Tech i 1996. Steen er udlært radiomekaniker fra Philips i 1967.

Referencer

Erhvervsfolk fra Danmark
Estadio de los Juegos Mediterráneos

Mediterráneo Stadium er et stadion i Almería, Spanien. Det er anvendes i øjeblikket til fodboldkampe og er hjemmebane for UD Almería, og for atletik. Det var i 2005 vært for Middelhaveslegene. Stadionet har plads til 22.000 tilskuere og blev bygget i 2004.

Panorama 

Fodboldstadioner i Spanien
Almeria
Etableret i 2004
Coliseum Alfonso Pérez

Colisuem Alfonso Pérez er et spansk stadion beliggende i bydelen Getafe i den spanske hovedstad Madrid. Den er hjemmebane for La Liga-holdet Getafe CF, der tidligere har danskerne Michael Laudrup og John Jensen ved roret. Der er plads til 14.700 tilskuere på stadionet, der blev åbent i 1998.

Fodboldstadioner i Spanien
Etableret i 1998
Sport i Madrid
Kasper Sternberg

Kasper Sternberg Sjelle (født 26. februar 1989) er en dansk bordtennisspiller, der spiller i Københavns Bordtennisklub. Sammen med Jonathan Groth vandt han ved EM i 2010 meget overraskende sølv i herredouble.

Kasper Sternberg vandt i 2006 bronze i herredouble sammen med Mikkel Hindersson ved ungdoms-EM, og parret blev efterfølgende indstillet til Årets fund-prisen samme år. I 2008 blev han dansk mester i herredouble sammen med veteranen Allan Bendtsen, og samme år var han med på holdet for Eslöv, der blev svensk klubmester.

Referencer

Eksterne henvisninger 
 

Bordtennisspillere fra Danmark
Estadio José Rico Pérez

Estadio José Rico Pérez er et stadion beliggende i den spanske by Alicante. Stadionet blev bygget i 1974 og har blandt andet været vært for kampe ved VM i fodbold. Nu til dags bliver det 30.000-tilskuere store stadion benyttet af fodboldklubberne Alicante CF og Hércules CF.

Fodboldstadioner i Spanien
Alicante
Etableret i 1974
Jonathan Groth

Jonathan Groth (født 9. november 1992) er en dansk bordtennisspiller

Bordtennis 
Han har tidligere spillet i Fulda-Maberzbell i den tyske Bundesliga. Sammen med Kasper Sternberg vandt han ved EM i 2010 meget overraskende sølv i herredouble. Han spiller nu i den russiske klub UMMC (Ural Mining Metallurgical Company), med hvilken han bl.a. er kommet i en Champions League-finale, som klubben dog tabte. 

Groth kvalificerede sig til OL i Rio efter sejr i kvalifikationstuneringen i Halmstad den 16. april 2016. Han blev slået ud i tredje runde af Ma Long.

Han var i 2017 placeret i top-30 på verdensranglisten. I 2018 nåede han sin hidtil bedste placering som nummer 15 på verdensranglisten.

Jonathan Groth spillede sig i finalen ved European Games 2019, hvor han tabte til Timo Boll. Denne finale sikrede Danmark en plads ved OL i 2020, og han blev formelt udtaget i november samme år.

Noter

Eksterne henvisninger 
 

Bordtennisspillere fra Danmark
Personer fra Albertslund
Deltagere for Danmark ved sommer-OL 2016
Deltagere for Danmark ved sommer-OL 2020
Estadi Ciutat de València

Estadi Ciutat de València er et stadion beliggende i den spanske by Valencia. Navnet er på dansk Byen Valencia Stadion og er navngivet på regionaldialekten. Stadionet har plads til 25.354 tilskuere og huser til dagligt fodboldklubben Levante UD.

Eksterne henvisninger 

Fodboldstadioner i Spanien
Valencia
Etableret i 1969
Estadio Anoeta

Estadio Anoeta er et stadion beliggende i San Sebastián, i den spanske del af Baskerlandet. Udover at lægge græstæppe til fodboldkampe, lægger stadionet også hus til både atletik og rugby. I øjeblikket er hovedbrugeren af det 32.076-tilskuer store stadion dog fodboldklubben Real Sociedad.

Eksterne henvisninger 

Fodboldstadioner i Spanien
Atletikstadioner
Rugby
San Sebastián
Etableret i 1993
Real Sociedad
La Romareda

La Romareda er et fodboldstadion beliggende i den spanske by Zaragoza. Stadionet blev indviet d. 8. september 1957 med en kamp mellem stadionets nuværende lejere Real Zaragoza og fodboldklubben CA Osasuna, en kampe Zaragoza vandt med 4-3. Stadionet har officielt plads til 34.496 tilskuere, men der er i gennemsnit 30.000 tilskuere til Real Zaragozas hjemmekampe.

Fodboldstadioner i Spanien
Zaragoza
Etableret i 1957
Jens Erik Albert Magius

Jens Erik Albert (von) Magius (28. maj 1816 – 11. juni 1884 i Ems) var en dansk officer og politiker.

Han var en søn af Christian Wilhelm Magius, blev kadet 1827, tog officerseksamen 1836 og ansattes som sekondløjtnant ved Slesvigske Jægerkorps. I 1838 blev han forsat til Jyske Jægerkorps (senere 3. Jægerkorps, 19. og 25. bataljon), hvorved han blev stående i over 42 år og altså både blev premierløjtnant (1842), kaptajn (1849), major (1864), oberstløjtnant (1866) og oberst (1867). Ved Treårskrigens udbrud i 1848 rykkede han i felten som adjudant hos sin fader og fik snart lejlighed til at vise sine fortræffelige militære egenskaber både ved Bov, i slaget ved Slesvig og i kampene ved Nybøl og Dybbøl. Navnlig under slaget ved Fredericia (1849), da han var blevet kompagnichef, udmærkede han sig særdeles, i det han kastede en slesvig-holstensk bataljon ned i slugten nordvest for fæstningen, erobrede den store redoute og tog parken ved Hejse Kro. I 1850 var han med ved Isted og var en tid lang forpostkommandør i Kokkendorf-stillingen. Efter krigen vendte han tilbage til Nyborg, hvor han blev borgerrepræsentant, og hvor kronprins Frederik blev ansat som officer ved hans kompagni. I 1863 ansattes han som chef for 19. regiments 2. bataljon, hvormed han deltog i krigen 1864.

Skønt Magius aldrig havde taget del i politisk virksomhed, valgtes han i 1866 til landstingsmand for 6. kreds og genvalgtes 1870 og 1878. Som sådan søgte han at udfylde pladsen efter bedste evne og at sætte al personlig interesse til side, men kom ikke til at spille nogen rolle. I 1880 søgte og erholdt han sin afsked fra krigstjenesten efter i 1875 at være blevet Kommandør af Dannebrog af 2. grad.

Han døde 11. juni 1884 i Ems. 9. oktober 1844 var han blevet gift med Oline Christine Aarestrup, datter af justitsråd, toldkasserer Aarestrup i Nyborg.

Kilder 
 P.N. Nieuwenhuis, "Magius, Jens Erik Albert", i: C.F. Bricka (red.), Dansk Biografisk Lexikon, København: Gyldendal 1887-1905.
 Vort Forsvar, nr. 95.

Eksterne henvisninger 

Officerer fra Danmark
Landstingsmedlemmer fra Højre (1881-1915)
Landstingsmedlemmer i 1860'erne
Landstingsmedlemmer i 1870'erne
Landstingsmedlemmer i 1880'erne
Riddere af Dannebrog
Kommunalpolitikere fra Danmark
Personer i Treårskrigen fra Danmark
Personer i den 2. Slesvigske Krig fra Danmark
Personer i Dansk Biografisk Leksikon
Stavrassi

Stavrassi er et gammelt jysk ord der betyder utæt eller vakkelvorn. Oprindeligt blev ordet brugt om den tilstand et kar eller en tønde kommer i, når staverne ikke bliver holdt fugtige og derfor svinder ind: Beholderen bliver løs i staverne, stavrassi. Ordet har været brugt og bliver fortsat brugt i et  område mellem  Mariager  og  Horsens  Fjord i Østjylland og på Samsø.

Eksterne kilder og henvisninger
ORD & SAG 25 p. 18-19

Ord og vendinger
Linfen

Linfen (kinesisk skrift: 临汾; pinyin: Línfén) er en kinesisk by på præfekturniveau i provinsen Shanxi i det nordlige Kina. Den har et areal på 20.275 km2 , og en befolkning på 4.172.000 mennesker (2007).

Præfekturet har i mange år været stærkt præget af forurening og smog fra kulkraftværkerne i området.

Historie 
Under Vår- og høstannalernes tid blev præfekturet kaldt Pingyang (平阳). Legenderne fortæller at det var hvor byen Linfen nu ligger, at herskeren Yao havde sin hovedstad over 2000 år f.Kr.

Administrative enheder 
Bypræfekturet Linfen har jurisdiktion over et distrikt (区 qū), 2 byamter (市 shì) og 14 amter (县 xiàn).

Trafik 
Kinas rigsvej 108 løber gennem området. Den begynder i Beijing og fører via Taiyuan, Xi'an og Chengdu mod syd til Kunming i den sydvestlige provins Yunnan.

Bypræfekturer i Shanxi
Johan Christian Brinck-Seidelin

Johan Christian Brinck-Seidelin (født 25. december 1827, død 3. august 1908) var en dansk godsejer og politiker.

Han var søn af konferensråd, departementschef Ludvig Christian Brinck-Seidelin. Brinck-Seidelin købte i 1871 Salling Østergård af sin svoger, Ernst Emil Rosenørn, og ejede den til 1895. I hans tid brændte den firlængede ladegård (1875), som efter branden blev genopført længere mod vest. Efter nogle år med studedrift genoprettede han desuden herregårdsmejeriet på Østergård.

Han deltog i det politiske liv og havde efter 1864 sæde først i Folketinget og siden i Landstinget, hvor han sad fra 1866 indtil sin udtræden 1. februar 1875.

Kilder 
 Om Salling Østergård 

Johan Christian
Godsejere fra Danmark
Folketingsmedlemmer i 1860'erne
Landstingsmedlemmer i 1860'erne
Landstingsmedlemmer i 1870'erne
Brolle

Brolle er et næsten glemt kortspil. Der anvendes et sæt almindelig spil kort uden jokere. Deltagerantallet er noget så pudsigt som 5 personer.

Kortgiveren, der eventuelt kan findes ved lodtrækning til første spil, deler et kort ud af gangen med uret rundt, indtil alle har 5 kort på hånden, og således at han selv får det sidst omdelte.
Kort nummer 26 lægges midt på bordet med billedsiden opad (stakken). Kortfarven her afgør, hvad der er trumf. De resterende 26 kort lægges i en bunke ved siden af med bagsiden opad (bunken).

Turen forløber med uret rundt om bordet, startende med spilleren til venstre for kortgiveren. Spilleren i tur trækker et kort fra bunken. Der må ikke tages fra stakken.
Vedkommende vælger så et kort fra sin hånd og lægger ned foran sig med billedsiden opad. Derefter vælger spilleren et andet kort, som lægges i stakken med billedsiden opad.
Dermed er turen overstået. Når alle 5 spillere har været i tur 5 gange, har hver især 5 kort liggende foran sig, og stakken er vokset til 26 kort, mens der kun er 1 kort tilbage i bunken.

Opgaven med at dele kort ud går med uret rundt fra spil til spil. Der spilles i alt 4 runder á 5 spil. I første runde er spilleren, der sidder to pladser længere fremme, ens makker.
Men bemærk, at dennes makker ikke er én selv. I anden runde er det spilleren 4 pladser længere fremme, i 3. runde spilleren 1 plads længere fremme, og endelig i sidste runde spilleren 3 pladser længere fremme.

Når et spil er til ende, skal der tælles score. Det gøres ved, at man lægger sine egne 5 kort sammen med ens makkers 5 kort.
Kun kort i trumffarven, samt en anden kortfarve, som man selv bestemmer ved spillets ende, skal tælles med. Man kan ikke udelade nogen af kortene i de 2 kortfarver.
Det gælder om at tælle til 19. Kan man ramme dette tal, giver det 5 point. Kan man tælle til 18 eller 20, får man 4 point, 17 eller 21 giver 3 point, osv.
Kan man på ingen måde tælle til en score mellem 14½ og 23½, får man nul point i det spil.

Kortene fra es til 10 tæller for deres pålydende værdi (esser = 1). Billedkortene (knægt, dame og konge) tæller for minus 1 i trumffarven og nul i de øvrige kortfarver.

Spillet kræver en del hovedregning mod spillenes slutning; hvor man også skal holde øje med, hvad ens makker går efter.
En afgørende fordel kan ligeledes opnås ved at holde nøje øje med hvilke kort, der bliver smidt i stakken.

Kortspil
M.C.F. Zahn

Marno Christian Frederik Zahn (22. juni 1836 i Kolding – 29. juni 1919, Vestergade 14, Kolding) var en dansk jurist, godsejer og politiker.

Zahn var søn af købmand, senere havnefoged Jens Christian Zahn, blev skriver på Andst og andre herreders kontor i Kolding 1852 og tog 1857 dansk juridisk eksamen. Han blev 1861 fuldmægtig på samme herredskontor, prøveprokurator ved underretterne i Vejle Amt med bopæl i Kolding 1868 og blev to år senere prokurator. 1886-1912 var Zahn direktør for Kolding Sparekasse. Han var formand i repræsentantskabet for Kreditforeningen af Købstad-Grundejere i Nørrejylland, repræsentant for Vejle Amt i Det gensidige Forsikringsselskab Danmark fra 1873 og medlem af dens bestyrelse. I 1888 overtog Zahn herregården Agersbøl for 300.000 kr. og ejede den indtil 1911.

Zahn blev valgt til Kolding Byråd i 1873 og sad i rådet indtil 1885. Ved julivalget i 1881 stillede han forgæves op til Folketinget i Koldingkredsen, men blev i stedet valgt til Landstinget ved et suppleringsvalg for 8. kreds 30. juli 1884 som afdøde borgmester Christian von Jessens afløser. Han sad på tinge indtil valget 1. oktober 1886, hvor han ikke blev valgt. Han var en af tingets sekretærer 1885-86.

Han blev i 1880 Ridder af Dannebrog.

Referencer

Kilder 
 Victor Elberling, Rigsdagens Medlemmer gennem 100 Aar, bind 2, København: J.H. Schultz Forlag 1950, s. 276.

Advokater fra Danmark
Godsejere fra Danmark
Personer fra Kolding
Riddere af Dannebrog
Folketingskandidater fra Højre (1881-1915)
Landstingsmedlemmer i 1880'erne
Bankdirektører fra Danmark
Medlemmer af Kolding Byråd
Landstingsmedlemmer fra Højre (1881-1915)
Ichkeria

Ichkeria er det navn for den bjergrige del af det centrale Tjetjenien i Rusland. Ifølge overleveringen er Ichkeria hjemsted for alle "rene" tjetjenske klaner. Da de tjetjenske separatister i begyndelsen af 1990'erne udråbte en selvstændig tjetjensk republik, var det Ichkeria-navnet man anvendte, nemlig Den Tjetjenske republik Itjkeri (  )

Republikken Tjetjeniens geografi
Lüliang

Lüliang (吕梁市, pinyin: Lǚlíang) er en by på præfekturniveau i den  vestlige del af den kinesiske provins Shanxi. Præfekturet er på 21.143 km² og har ca. 3,5 millioner indbyggere (2003).

Det for taoismen hellige bjerg Beiwudang ligger i amtet Fangshan i bypræfekturet.

Administrative enheder 
Bypræfekturet Lüliang har jurisdiktion over et distrikt (区 qū), 2 byamter (市 shì) og 10 amter (县 xiàn). 

Bypræfekturer i Shanxi